
ADATKEZELÉSI TÁJÉKOZTATÓ

ÁLTALÁNOS INFORMÁCIÓK

A SzakMÁzz! a szakmatanulás népszerűsítéséért egyesület (a továbbiakban: „Adatkezelő”) az érintettek személyes adatainak jogszerű kezelése és védelme érdekében az alábbi adatvédelmi tájékoztatót alkotja.

	Adatkezelő megnevezése:
	SzakMÁzz! a szakmatanulás népszerűsítéséért egyesület

	Adatkezelő székhelye:
	2451 Ercsi, Dózsa György út 108.

	Adatkezelő nyilvántartási száma:
	07-02-0003437

	Adatkezelő elektronikus címe:
	szakmazzbudapest@gmail.com

	Adatkezelő képviselője:
	Németh-Tóth Edit egyesületi elnök 



Az Adatkezelő a személyes adatokat bizalmasan kezeli, és az adatok védelme érdekében minden szükséges technikai és szervezési intézkedést megtesz az adatkezelés és adattárolás biztonságának biztosítása érdekében.

Az Adatkezelő a személyes adatokat valamennyi hatályos jogszabály figyelembevételével, elsődlegesen az alábbi jogszabályok előírásai szerint kezeli.

· az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet; a továbbiakban: „GDPR”);
· az információs önrendelkezési jogról és az információszabadságról szóló 2011. évi CXII. törvény (a továbbiakban: „Infotv.”).

Fogalmak

[bookmark: _Toc513210656]A jelen tájékoztatóban használt fogalmak értelmezése alapvetően a GDPR 4. cikkében meghatározott fogalmakra épül, bizonyos esetekben pedig az Infotv. 3. § kiegészítő értelmezéseit is figyelembe veszi. Jelen tájékoztatóban az „adatok” vagy „adatkezelés” kifejezések alatt a személyes adatokra és azok kezelésére vonatkozó rendelkezéseket kell érteni.


I. AZ ADATKEZELÉS CÉLJA

KÖZÖSSÉGI OLDALAKKAL ÖSSZEFÜGGŐ ADATKEZELÉS

A mai online világban a kommunikáció legfontosabb platformjai a közösségi oldalak. Az Adatkezelő a működésével, a szolgáltatásaival kapcsolatos aktuális információkról, eseményekről, hírekről – weboldalai mellett – közösségi oldalain keresztül kíván beszámolni. Ezen oldalak lehetővé teszik az érdeklődőkkel való közvetlenebb kapcsolattartást, illetve azt is, hogy az Adatkezelő által közzétett információk szélesebb olvasó- és nézőközönséget érjenek el.

Az Adatkezelő a saját működéséhez kapcsolódóan közösségi oldalakat működtet, melyek az alábbiak:

· Facebook-oldal: https://www.facebook.com/szakmazz/  
· Instagram-fiók: https://www.instagram.com/szakmazz/ 
· YouTube fiók: https://www.youtube.com/@SzakM%C3%81zz_hivatalos 
· TikTok fiók: https://www.tiktok.com/@szakmazz_hivatalos 

(a továbbiakban együttesen: „Közösségi Oldal” vagy „Közösségi oldalak”).

Az adatkezelés célja

A személyes adatok kezelésének célja a Közösségi Oldal működtetése, valamint az Adatkezelő tevékenységével, szolgáltatásaival, eseményeivel és aktuális információival kapcsolatos tájékoztatás biztosítása az érdeklődők számára.

A Közösségi Oldal célja továbbá, hogy a felhasználók az ott közzétett tartalmakhoz véleményt, reakciót fűzhessenek, kérdéseket és észrevételeket tehessenek, valamint szükség esetén közvetlen üzenetben kapcsolatba léphessenek az Adatkezelővel.

Az Adatkezelő jogosult a felhasználási feltételeket sértő tartalmak moderálására, azok törlésére, valamint a súlyosan vagy ismételten szabályt sértő felhasználók kizárására.

Az Adatkezelő a Közösségi Oldal üzemeltetője által biztosított oldalelemzési adatok alapján statisztikai információkat kap a felhasználói aktivitásról, amelyeket a Közösségi Oldal működésének és tartalmainak fejlesztésére használ fel.

Az Adatkezelő a Közösségi Oldalon esetlegesen megvalósuló promóciók (pl. nyereményjátékok) esetében külön adatkezelési tájékoztatót alkalmaz.

Az Adatkezelő a Közösségi Oldalon megvalósuló adatkezelésekkel kapcsolatban külön nyilvántartást nem vezet, az ott megosztott személyes adatokat más felületen nem kezeli, és azokat kizárólag a fenti célokkal összefüggésben használja fel.

Kezelt személyes adatok

Az Adatkezelő a Közösségi Oldalon az alábbi esetekben kezel személyes adatokat:

· a Közösségi Oldal követése / a Közösségi Oldalra való feliratkozás / a Közösségi Oldalhoz való csatlakozás, illetve a követés leállítása / leiratkozás / kilépés esetén: az érintett profiljára vonatkozó nyilvános adatok (profilnév, profil felhasználói azonosítója);
· a Közösségi Oldalon, a Közösségi Oldallal kapcsolatosan kifejtett tevékenység esetén: a tevékenységgel kapcsolatos adatok, ideértve bejegyzés, értékelés írását, bejegyzés megosztását, bejegyzésre hozzászólást, bejegyzésre adott reakciót (pl.: bejegyzés kedvelése);
· privát üzeneten keresztüli kommunikáció indítása a Közösségi Oldallal: minden olyan információ, amelyet az érintett a kommunikáció során a tudomásunkra hoz;
· a Közösségi Oldal vagy általánosságban a közösségi oldal felhasználási feltételeinek megsértése esetén, a jogsértő tartalom moderálása és az érintett Közösségi Oldalról való kitiltása, letiltása érdekében: ezen jogsértő magatartással kapcsolatos adatok és az érintett profiljára vonatkozó nyilvános adatok (profilnév, profil felhasználói azonosító).

Az Oldalelemzések funkció kapcsán kezelt személyes adatok:

Az Oldalelemzések funkció alapját a Közösségi Oldal üzemeltetője által gyűjtött felhasználói adatok képezik, amelyek körét és kezelését kizárólag az üzemeltető határozza meg. Az Adatkezelő ezekhez az adatokhoz nem fér hozzá egyedi szinten, azokra nincs ráhatása. Az Oldalelemzések kizárólag összesített, statisztikai formában kerülnek megjelenítésre, így az Adatkezelő ezen funkció keretében személyes adatokat nem kezel.

Az adatkezelések jogalapja

A Rendelet 6. cikk (1) bekezdés f) pontja szerint az Adatkezelő ahhoz fűződő jogos érdeke, hogy a Közösségi Oldal működtetésén keresztül közvetlenebb módon érhesse el az Adatkezelő látogatóit, potenciális üzleti partnereit, illetve a szolgáltatásai iránt érdeklődőket, őket még hatékonyabban tudja tájékoztatni a szolgáltatásokat érintő aktuális hírekről és eseményekről.

Személyes adatok forrása: az érintett és a Közösségi Oldal.

Hozzáférés a személyes adatokhoz

Az Adatkezelő az érintett személyes adatait kizárólag azon munkavállalói részére bocsátja rendelkezésre, akiknek a Közösségi Oldal kezelése és működtetése a munkakörébe tartozik.

Az érintett személyes adatai – a privát üzenetben megadott személyes adatok kivételével – olyan adatok, amelyeket az érintett a Közösségi Oldal nyilvános felületén tesz közzé, így azokhoz bárki hozzáférhet. Az Adatkezelőnek nincs ráhatása arra, hogy az interneten nyilvánosságra hozott adatokat pontosan kik ismerik meg.

Az érintett saját profiljában is megjelenített, a Közösségi Oldalra vonatkozó személyes adatokhoz (az érintett felhasználói beállításainak megfelelően mindazok hozzáférhetnek, akik egyébként az érintett más hasonló, a közösségi oldalon közzétett adatához hozzáférnek. A hozzáférésre jogosultak körét (például, hogy csak ismerősök, követők lássák a közzétett adatokat) e tekintetben maga az érintett állítja be. A privát üzenetben foglalt személyes adatokat csak az Adatkezelő ismeri meg.

Személyes adatok továbbítása harmadik országba vagy nemzetközi szervezethez

Az Adatkezelő az érintett fenti személyes adatait nem továbbítja sem harmadik országba, sem nemzetközi szervezethez, az internet határtalanságából adódóan azonban azok közül az érintett által a Közösségi Oldal nyilvános felületein közzétett személyes adatokat (pl. hozzászólás, értékelés során) bárki megismerheti, aki meglátogatja a Közösségi Oldalt.

Személyes adatok kezelésének időtartama

Az Adatkezelő a személyes adatokat addig kezeli, amíg a Közösségi Oldal adminisztrátora. Az Adatkezelőnek nincs ráhatása arra, hogy az adatokat a Közösségi Oldal üzemeltetője meddig jeleníti meg. 

Automatizált döntéshozatal és profilalkotás: egyik sem történik az adatkezelés során.

Facebook

A Meta Platforms Ireland Limited (Merrion Road, Dublin 4, D04 X2K5, Írország; a továbbiakban: Meta Ireland) önálló adatkezelőként saját adatkezelési szabályzatának megfelelően végez adatgyűjtést a közösségi oldalakat, csoportokat vagy eseményeket meglátogató személyekről.

A Meta Ireland általános adatkezelési tájékoztatója a https://hu-hu.facebook.com/privacy/explanation linken érhető el.

Adatvédelmi kérdésekben a Meta Ireland adatvédelmi tisztviselőjével az alábbi felületen lehetséges a kapcsolatfelvétel: https://www.facebook.com/help/contact/540977946302970.

Facebook Oldal

A Facebook Oldal nyilvános felület, így az érintett által ott közzétett személyes adatokhoz bárki, Facebook regisztráció nélkül is hozzáférhet. A Facebook Oldalon közzétett tartalmainkhoz reakciót, hozzászólást csak Facebook felhasználók küldhetnek, értékeléseket csak ők írhatnak, és a Facebook Oldalt csak ők követhetik. Üzenet küldéséhez Facebook regisztráció szükséges.

Az Adatkezelő a Facebook Oldal adminisztrátoraként fenntartja magának a jogot arra, hogy a Facebook Oldalon közzétett egyes értékeléseket, hozzászólásokat, amennyiben úgy ítéli meg, hogy azok sértik a Facebook vagy a Facebook Oldal felhasználási feltételeit (pl. erőszakos, szexuális jellegű tartalom), moderálja, vagyis ezeket az értékeléseket, hozzászólásokat törölje, a felhasználási feltételeket rendszeresen és/vagy súlyosan sértő személyeket a Facebook Oldalról kitiltsa.

Tájékoztatás közös adatkezelésről

A Facebook Oldal kapcsán a Meta Ireland biztosítja az Adatkezelő részére az Oldalelemzések funkció adatait. Az Oldalelemzések készítéséhez felhasznált személyes adatok kezelésekor – figyelemmel az Európai Unió Bíróságának C‑210/16. sz. ítéletében foglaltakra – az Adatkezelő és a Meta Ireland közös adatkezelőként járnak el a Rendelet 26. cikke szerint. 

A közös adatkezelést a Rendelet 26. cikke teszi lehetővé. Ha az adatkezelés céljait és eszközeit két vagy több adatkezelő közösen határozza meg, azok közös adatkezelőknek minősülnek. 

A közös adatkezelők átlátható módon, a közöttük létrejött megállapodásban határozzák meg a Rendelet szerinti kötelezettségek teljesítéséért fennálló, különösen az érintett jogainak gyakorlásával és az érintett rendelkezésre bocsátandó információk teljesítésével kapcsolatos feladataikkal összefüggő feladataikat és a felelősségük megoszlását. A megállapodás az Oldalelemzések funkció adatkezelői függeléke, amely itt érhető el: https://hu-hu.facebook.com/legal/terms/page_controller_addendum 

Az érintett a megállapodás feltételeitől függetlenül mindegyik adatkezelő vonatkozásában és mindegyik adatkezelővel szemben gyakorolhatja a Rendelet szerinti jogait.

A közös adatkezelés során valamennyi adatkezelő betartja az adatvédelemre és a személyes adatok kezelésére vonatkozó szabályokat. 

Az Oldalelemzések során megvalósuló adatkezelésről további tudnivalók itt érhetőek el: https://www.facebook.com/legal/terms/information_about_page_insights_data


Instagram

A Meta Ireland önálló adatkezelőként saját adatkezelési szabályzatának megfelelően végez adatgyűjtést az egyes Instagram profilokat meglátogató személyekről.

A Meta Ireland Instagramra vonatkozó általános adatkezelési tájékoztatója a https://privacycenter.instagram.com/policy/ linken érhető el.

Adatvédelmi kérdésekben a Meta Ireland adatvédelmi tisztviselőjével az alábbi felületen lehetséges a kapcsolatfelvétel: https://www.facebook.com/help/contact/540977946302970.

Az Instagram Oldal bárki által látogatható, az ott közzétett fényképeink, videóink korlátozottan, de bárki által megtekinthetőek. Az Instagram Oldalon közzétett tartalmainkat kedvelni, azokhoz hozzászólni, az ún. „történetekben” közzétett tartalmainkat megtekinteni, illetve részünkre privát üzenetet küldeni kizárólag Instagram fiókkal rendelkező felhasználók tudnak, és az Instagram Oldalt is csak ők tudják követni. Az érintett által az Instagram Oldal tartalmához fűzött hozzászólásokat, valamint az Instagram Oldal követőit, a tartalom kedvelőit csak Instagram fiókkal rendelkező felhasználók láthatják, azzal, hogy a teljes követői adatbázishoz kizárólag az Adatkezelő rendelkezik hozzáféréssel.

Az Adatkezelő fenntartja magának a jogot arra, hogy az Instagram Oldalon közzétett egyes hozzászólásokat, amennyiben úgy ítéli meg, hogy azok sértik az Instagram vagy az Instagram Oldal felhasználási feltételeit (pl. erőszakos, szexuális jellegű tartalom), moderálja, vagyis ezeket a hozzászólásokat törölje, a felhasználási feltételeket rendszeresen és/vagy súlyosan sértő személyeket letiltsa.

Tájékoztatás közös adatkezelésről

Az Instagram Oldal kapcsán a Meta Ireland biztosítja az Adatkezelő részére az Oldalelemzések funkció adatait. Tekintettel arra, hogy az Instagram Meta terméknek minősül, az Instagram Oldalra vonatkozó Oldalelemzések készítéséhez felhasznált személyes adatok kezelésekor – figyelemmel az Európai Unió Bíróságának C‑210/16. sz. ítéletében foglaltakra – az Adatkezelő és a Meta Ireland közös adatkezelőként járnak el a Rendelet 26. cikke szerint. 

A közös adatkezelést a Rendelet 26. cikke teszi lehetővé. Ha az adatkezelés céljait és eszközeit két vagy több adatkezelő közösen határozza meg, azok közös adatkezelőknek minősülnek. 

A közös adatkezelők átlátható módon, a közöttük létrejött megállapodásban határozzák meg a Rendelet szerinti kötelezettségek teljesítéséért fennálló, különösen az érintett jogainak gyakorlásával és az érintett rendelkezésre bocsátandó információk teljesítésével kapcsolatos feladataikkal összefüggő feladataikat és a felelősségük megoszlását. A megállapodás az Oldalelemzések funkció adatkezelői függeléke, amely itt érhető el: https://hu-hu.facebook.com/legal/terms/page_controller_addendum.

Az érintett a megállapodás feltételeitől függetlenül mindegyik adatkezelő vonatkozásában és mindegyik adatkezelővel szemben gyakorolhatja a Rendelet szerinti jogait.

A közös adatkezelés során valamennyi adatkezelő betartja az adatvédelemre és a személyes adatok kezelésére vonatkozó szabályokat.

Az Oldalelemzések során megvalósuló adatkezelésről további tudnivalók itt érhetőek el: https://www.facebook.com/legal/terms/information_about_page_insights_data.


YouTube

A Google Ireland Limited (Gordon House, Barrow Street, Dublin 4, Írország; a továbbiakban: Google Ireland) önálló adatkezelőként saját adatkezelési szabályzatának megfelelően végez adatgyűjtést az egyes YouTube videókat megtekintő személyekről. A Csatorna kapcsán a Google Ireland teljesítményelemzést biztosít az Adatkezelőnek. Ennek során az Adatkezelő mindössze összesített adatokat ismer meg, személyes adatokat nem. Erről további tudnivalók itt érhetőek el: https://support.google.com/youtube/answer/9314414?hl=hu.

A Google LLC – valamennyi leányvállalatára kiterjedő – adatvédelmi irányelvei itt érhetőek el: https://policies.google.com/privacy?hl=hu.

A YouTube adatvédelmi irányelvek itt érhetőek el: https://support.google.com/youtube/answer/7671399?p=privacy_guidelines&hl=hu.

A Csatorna bárki által látogatható, videóink, rövid tartalmaink (Shorts), illetve az azokhoz fűzött hozzászólások bárki által megtekinthetőek. A Csatornán közzétett tartalmainkhoz ugyanakkor reakciót [tetszik (Like) / nem tetszik (Dislike)], valamint hozzászólást kizárólag Google fiókkal rendelkező felhasználók fűzhetnek, és a Csatornát is kizárólag ők követhetik.

Az Adatkezelő fenntartja magának a jogot arra, hogy a Csatornán közzétett egyes hozzászólásokat, amennyiben úgy ítéli meg, hogy azok sértik a YouTube vagy a Csatorna felhasználási feltételeit (pl. erőszakos, szexuális jellegű tartalom), moderálja, vagyis ezeket a hozzászólásokat törölje, a felhasználási feltételeket rendszeresen és/vagy súlyosan sértő személyeket letiltsa.


TikTok

A TikTok Technology Limited (székhely: The Sorting Office, Ropemaker Place, Dublin 2, D02 HD23, Írország; a továbbiakban: TikTok Ireland) és a TikTok Information Technologies UK Limited (székhely: Kaleidoscope, 4 Lindsey Street, London, EC1A 9HP, Egyesült Királyság; a továbbiakban együttesen: TikTok) közös adatkezelőként, saját adatkezelési szabályzatuknak megfelelően végeznek adatgyűjtést a TikTok platformot használó, illetve az egyes videókat megtekintő személyekről. A Csatorna kapcsán a TikTok teljesítményelemzést biztosít az Adatkezelőnek. Ennek során az Adatkezelő a videók megtekintésére, elérésére, a felhasználói aktivitásra, valamint a követők összetételére vonatkozó statisztikai, összesített adatokat ismerhet meg, amelyek alapján az egyes felhasználók közvetlenül nem azonosíthatók. Erről további tudnivalók itt érhetőek el: https://support.tiktok.com/en/using-tiktok/creating-videos/creator-tools-on-tiktok.

A TikTok adatvédelmi irányelvei itt érhetőek el: https://www.tiktok.com/legal/page/eea/privacy-policy/hu

A TikTok közösségi irányelvei itt érhetőek el: https://www.tiktok.com/community-guidelines/hu.

A nyilvános Csatorna bárki által látogatható, az azon közzétett videók, illetve az azokhoz fűzött hozzászólások a TikTok által biztosított hozzáférési lehetőségeknek megfelelően megtekinthetőek. A Csatornán közzétett tartalmakhoz ugyanakkor reakciót (kedvelést), valamint hozzászólást kizárólag TikTok-fiókkal rendelkező felhasználók fűzhetnek, és a Csatornát is kizárólag ők követhetik. A hozzászólások közzétételére a TikTok által biztosított beállítások és korlátozások figyelembevételével van lehetőség.

Az Adatkezelő fenntartja magának a jogot arra, hogy a Csatornán közzétett egyes hozzászólásokat, amennyiben úgy ítéli meg, hogy azok sértik a TikTok közösségi irányelveit vagy a Csatorna felhasználási feltételeit (pl. erőszakos, szexuális jellegű, gyűlöletkeltő vagy zaklató tartalom), moderálja, vagyis ezeket a hozzászólásokat törölje, elrejtse, illetve a felhasználási feltételeket rendszeresen és/vagy súlyosan sértő személyeket letiltsa.



II. ÉRINTETTI JOGOK

Tájékoztatáshoz való jog: Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

Hozzájáruláson alapuló adatkezelések: Ha az adatkezelés jogalapja az érintett hozzájárulása, az érintett jogosult azt bármikor visszavonni. A visszavonás kizárólag azon adatok kezelésére terjed ki, amelyek esetében más jogalap nem áll fenn; ilyen esetben az Adatkezelő a személyes adatokat haladéktalanul, véglegesen és visszaállíthatatlanul törli. A hozzájárulás visszavonása a korábbi adatkezelés jogszerűségét nem érinti.

Hozzáférési jog: Az érintett jogosult arra, hogy kérelmére az Adatkezelő tájékoztatást adjon arról, történik-e személyes adatainak kezelése, és amennyiben igen, úgy hozzáférést biztosít a kezelt adatokhoz, valamint az adatkezelés főbb körülményeihez, így különösen annak céljához, a kezelt adatkategóriákhoz, a címzettek köréhez, a tárolás időtartamához vagy annak meghatározási szempontjaihoz, továbbá az érintettet megillető jogokhoz, a jogorvoslati lehetőségekhez, az adatok forrásához (ha nem közvetlenül az érintettől származnak), valamint az esetleges automatizált döntéshozatal és profilalkotás tényéhez és lényeges jellemzőihez. Az Adatkezelő az érintett kérésére továbbá az érintett személyes adatairól másolatot bocsát rendelkezésre.

Személyes adatok helyesbítéséhez való jog: Az érintett jogosult kérni, hogy az Adatkezelő indokolatlan késedelem nélkül helyesbítse a rá vonatkozó pontatlan személyes adatokat, illetve – az adatkezelés céljára tekintettel – a hiányos adatokat kiegészítse. A helyesbítés iránti kérelem esetén az érintett köteles alátámasztani a módosítani kért adat pontosságát, valamint igazolni személyazonosságát és jogosultságát. Az Adatkezelő kiemeli továbbá, hogy az érintett a személyes adataiban bekövetkezett változásokat mielőbb jelentse be a jogszerű adatkezelés biztosítása érdekében.

Törléshez való jog: Az érintett kérésére az Adatkezelő indokolatlan késedelem nélkül köteles törölni az érintettre vonatkozó személyes adatokat, ha az alábbi indokok valamelyike fennáll:

1. az Adatkezelőnek a személyes adatokra már nincs szüksége abból a célból, amelyből azokat gyűjtötte vagy más módon kezelte;
1. hozzájáruláson alapuló adatkezelés esetén az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
1. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
1. a személyes adatokat az Adatkezelő jogellenesen kezeli;
1. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
1. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

Az adatkezelés korlátozásához való jog: Az érintett jogosult kérni az adatkezelés korlátozását, ha vitatja a személyes adatok pontosságát (a korlátozás az ellenőrzés időtartamára szól), ha az adatkezelés jogellenes, de törlés helyett a felhasználás korlátozását kéri, ha az Adatkezelőnek már nincs szüksége az adatokra, de azok jogi igények előterjesztéséhez, érvényesítéséhez vagy védelméhez szükségesek, illetve ha tiltakozik az adatkezelés ellen, a korlátozás pedig addig tart, amíg megállapításra nem kerül, hogy az Adatkezelő jogos indokai elsőbbséget élveznek-e.

Tiltakozáshoz való jog: Amennyiben a személyes adatok kezelésének az Adatkezelő jogos érdeke (Rendelet 6. cikk (1) bekezdés f) pont) a jogalapja, vagy az adatkezelés az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges (Rendelet 6. cikk (1) bekezdés e) pont) úgy az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Adathordozhatósághoz való jog: Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, valamint kérheti azok más adatkezelő részére történő továbbítását, amennyiben az adatkezelés hozzájáruláson vagy szerződésen alapul, és automatizált módon történik.


AZ ÉRINTETT JOGAINAK ÉRVÉNYESÍTÉSE

Az érintett a jogait a szakmazzbudapest@gmail.com e-mail címen, postai úton az Adatkezelő székhelyére küldött levélben, illetve személyesen gyakorolhatja. Az Adatkezelő a kérelmeket indokolatlan késedelem nélkül megvizsgálja, és a beérkezéstől számított legfeljebb 1 hónapon belül tájékoztatja az érintettet a megtett intézkedésekről, illetve a kérelem esetleges elutasításának okairól és a jogorvoslati lehetőségekről. Az érintett halálát követő öt éven belül az adatkezelési jogok meghatalmazott útján, illetve ennek hiányában a Polgári Törvénykönyv szerinti közeli hozzátartozó által is gyakorolhatók, a GDPR 16., 17., 18. és 21. cikkében meghatározott jogok tekintetében, a jogszabályban meghatározott feltételek szerint.


III. JOGORVOSLAT

Az érintett jogosult bírósághoz fordulni az Adatkezelővel szemben, ha megítélése szerint személyes adatait az adatkezelésre vonatkozó jogszabályok vagy az Európai Unió kötelező jogi aktusai megsértésével kezelik, ideértve az adatfeldolgozó általi jogsértő adatkezelést is. A bíróság az ügyben soron kívül jár el, a per elbírálása a törvényszék hatáskörébe tartozik, és az az érintett választása szerint az érintett lakóhelye vagy tartózkodási helye, illetve az Adatkezelő székhelye szerint illetékes törvényszék előtt is megindítható. Illetékes bíróságok: https://birosag.hu/birosag-kereso. 

A Nemzeti Adatvédelmi és Információszabadság Hatóságnál (NAIH) bejelentéssel (panasz) az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve, hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)
Postacím: 1363 Budapest, Pf. 9.
Cím: 1055 Budapest, Falk Miksa utca 9-11. 
E-mail: ugyfelszolgalat@naih.hu
URL: http://naih.hu

